6 желтоқсан. Туған күн иелері
DATE: 08:08, 06 Желтоқсан 2021 | GMT +5
TITLE: 6 желтоқсан. Туған күн иелері
URL: https://kaz.inform.kz/news/6-zheltoksan-tugan-kun-ieleri_a3870095/
META: DATE: 08:08, 06 Желтоқсан 2021 | GMT +5
TOTAL WORDS: 563
AUTHOR(S):
TEXT: ЕСІМДЕР. 82 жыл бұрын Қазақстанның халық жазушысы, Қазақстанның Еңбек Ері Әбіш КЕКІЛБАЕВ дүниеге келді. Атырау облысында туған. Киров атындағы Қазақ мемлекеттік университетін бітірген. Қазақ КСР Мәдениет министрінің орынбасары, Жазушылар одағы басқармасының екінші хатшысы, Қазақстан Коммунистік партиясы Орталық Комитеті бөлімінің меңгерушісі, Қазақ КСР Президенті Аппаратының мәдениет және ұлтаралық қатынастар реферантурасының басшысы, «Егемен Қазақстан» газетінің бас редакторы қызметтерін атқарған. Қазақстан Республикасы Жоғарғы Кеңесі 12- және 13-шақырылымының депутаты – Қазақстан Республикасы Жоғарғы Кеңесі ұлттық саясат, мәдениет және тілді дамыту комитетінің төрағасы. Қазақстан Республикасы Парламенті Мәжілісі 1-шақырылымының депутаты – Қазақстан Республикасы Парламенті Мәжілісі халықаралық істер, қорғаныс және қауіпсіздік комитетінің төрағасы. 1994-1996 жылдары – Қазақстан Республикасы Жоғарғы Кеңесі 13-шақырылымының төрағасы, Қазақстан Республикасы Президентінің мемлекеттік кеңесшісі. 1996-2002 жылдары – Қазақстан Республикасының мемлекеттік хатшысы, Қазақстан Республикасы Президентінің кеңесшісі. 2002-2007 жылдары – Қазақстан Республикасы Парламенті Сенатының депутаты, «Асар» партиясы парламенттік фракциясының мүшесі. 2007-2010 жылдары – ҚР Парламенті Сенатының депутаты – Халықаралық қатынастар, қорғаныс және қауіпсіздік жөніндегі комитетінің мүшесі. «Қазақстан Республикасының Тұңғыш Президенті Нұрсұлтан Назарбаев», «Құрмет белгісі», «Отан» ордендерімен, «Қазақстан Республикасының Тәуелсіздігіне 10 жыл» медалімен марапатталған. Абай атындағы Қазақстан Мемлекеттік сыйлығының иегері. 54 жыл бұрын «Астана Опера» мемлекеттік опера және балет театрының жетекші опера солисі Гүлзат Бейсенқызы ДӘУІРБАЕВА дүниеге келді. Бернд Вайкель атындағы халықаралық әншілер байқауының және Астана қаласынды өткен Күләш Байсейітова атындағы әншілердің республикалық конкурсының лауреаты. 1985 жылы Алматыдағы Опера және балет театры жанындағы вокалдық хор студиясына оқуға түскен. 1985 – 1993 жылдары осы театрда хор әртісі болды. 1993 - 2000 жылдары Құрманғазы атындағы консерваторияның ән факультетін бітірді. 2001 жылдан Алматыдағы Абай атындағы Қазақ мемлекеттік академиялық опера және балет театрының әншісі. Қазіргі қызметін 2013 жылдан бері атқарып келеді. Вердидің «Реквиемінен» сопрано партиясын, «Тоскасындағы» Тоска, «Богемада» Мими, Чайковскийдің «Евгений Онегин» операсында Татьяна, «Қарғаның мәткесінде» Лиза, «Иолантада» басты партия, Төлебаевтың «Біржан – Сарасында» Сара, Брусиловскийдің «Ер Тарғынында» Ақжүніс, Ғ. Жұбанованың «Құрманғазы» операсында Әуес, Б. Жұманиязовтың «Махамбетінде» Зылиха партияларын орындап жүр. Гастрольдік сапармен Италия, Венгрия, Ресей қалаларында өнер көрсетті. Мәскеудің Үлкен театрының шақыруымен «Евгений Онегин» операсындағы Татьяна партиясын орындады. «Қазақстан Республикасының тәуелсіздігіне 10 жыл» медалімен марапатталған. Қалдаяқов халықаралық конкурсының, Б. Вайкль атындағы халықаралық әншілер конкурсының, К. Байсейітова атындағы әншілердің республикалық конкурсының лауреаты. 52 жыл бұрын Адам құқықтары жөніндегі ұлттық орталықтың басшысы Зере Орынтайқызы ӨТЕБАЕВА дүниеге келді. Мәскеу экономика және құқық институтын және Ресей ғылым академиясының әлеуметтік-саяси зерттеулер институтының аспирантурасын бітірді. Заңгер, саяси ғылымдар кандидаты. 1999-2001 жылдары Қазақстан Республикасы ауыл шаруашылығы министрлігінде жетекші маман, бас маман, құқықтық және ұйымдастыру жұмыстары департаментінің бөлім бастығы. 2001-2008 жылдары – ҚР Парламенті Мәжілісінде комитеттермен жұмыс бөлімінің консультанты, Халықаралық істер, қорғаныс және қауіпсіздік комитеті хатшылығының консультанты, Халықаралық істер, қорғаныс және қауіпсіздік комиеті қызметін қамтамасыз ету бөлімінде заңнама бөлімінің бас консультанты, бас консультант, бөлім меңгерушісінің орынбасары. 2008-2016 жылдары ҚР Парламенті Мәжілісінің Халықаралық істер, қорғаныс және қауіпсіздік комитетінің қызметін қамтамасыз ету бөлімінің меңерушісі. 2016-2019 жылдары – ҚР Парламенті Мәжілісі аппараты басшысының орынбасары. Қазіргі қызметінде 2019 жылдың қазанынан. 43 жыл бұрын Павлодар қаласының әкімі Асаин Қуандықұлы БАЙХАНОВ дүниеге келді. Павлодар облысында дүниеге келген. Павлодар университетін, экономика және менеджмент; М. Ломоносов атындағы Мәскеу мемлекеттік университетін бітірген; Procredit Holding AG және European Bank for Reconstruction and Development неміс халықаралық банк холдингінің біліктілікті арттыру корпоративтік орталығы. Еңбек қызметі: Қазақстанда Еуропа Қайта Құру және даму банкінің кеңсесі жүзеге асыратын бағдарлама бойынша банк секторында жұмыс істеді; ProCredit Holding AG неміс халықаралық банк холдингінде басшылық лауазымдарды атқарды, Киевтегі «ПроКредит Украина» ЖАҚ атқарушы директоры; «Нұрбанк» АҚ Басқарма төрағасының орынбасары; ауыл шаруашылығында кәсіпкерлік қызметпен айналысты; «ҚазАгроӨнім» АҚ Басқарма төрағасының орынбасары; Павлодар облысы әкімінің орынбасары. Атқаратын лауазымында – 2021 жылғы шілдеден бастап
